DR: 'Vil starte på en frisk fra næste år'

DR har dog allerede nu besluttet, at Ben & Tan ikke automatisk er sikret en plads i Dansk Melodi Grand Prix 2021:

- Først efter coronakrisen er overstået, begynder vi at se på, hvordan Dansk Melodi Grand Prix skal se ud til næste år. Men vi vælger som sagt at se EBU-showet som afslutningen på årets Melodi Grand Prix og vil starte på en frisk fra næste år, siger Lundme og slutter:

- Jeg forstår godt, hvis det har været en blandet omgang for Ben & Tan og folkene bag 'Yes'. Jeg er er glad for, at vi med EBUs store Eurovision-program giver sangen et liv i hele Europa og får Ben & Tan ud til seerne og fans i hele Europa.

Læs også : Eurovision Song Contest 2020 aflyst på grund af coronakrisen

- Det er en - efter omstændighederne - fin måde at sætte musikalsk punktum for årets Melodi Grand Prix.

Tan: 'Det må være nogle andres tur næste år'

Hos den ene halvdel af den danske Grand Prix-duo er humøret godt trods det kaotiske Grand Prix-år 2020 har vist sig at være.

- Jeg synes, det alternative show lyder som en drøngod idé. Det er et megagodt initiativ, der samler os alle – hver for sig – nå nu vi ikke kan være sammen i en sal. På den måde føles det ikke som om, showet er hundrede procent aflyst alligevel, siger Tanne 'Tan' Balcells.

Tanne Balcells deltog som en del af pigegruppen Echo i X Factor 2019, hvor hun også mødte Benjamin Rosenbohm. Tanne Balcells og resten af Echo blev nummer fire, mens Benjamin Rosenbohm blev nummer to. (Foto: Janus Nielsen © Ritzau Scanpix)

Den 22-årige sangerinde er glad for, at hele Europa nu alligevel får mulighed for at høre deres vindersang 'YES'.

- Det var vores mål, da vi stillede op til Dansk Melodi Grand Prix. Der er selvfølgelig ting, vi gerne ville have lavet anderledes på den store Eurovision-scene, men i det store hele er jeg glad for, at sangen for den anerkendelse, den har fortjent, siger hun.

Tanne Balcells er naturligvis ærgerlig over, at hende og makkeren Ben ikke kommer til at repræsentere de rød-hvide farver i Rotterdam. Men hun mener samtidig også, det ville blive underligt, hvis de skulle optræde med 'YES' i konkurrencen til næste år.

- Hele det momentum, man bygger op hen mod Eurovision, er jo en del af det at være med. Med promovering og hvad der ellers hører med af ting, man skal. Jeg føler, det ville falde til jorden, hvis det først skulle være om et år.

Og selvom Ben & Tan er velkomne til at stille op i Dansk Melodi Grand Prix 2021 med et nyt nummer, så skal man nok ikke regne med at se vinderduoen vende tilbage til konkurrencen.

- Jeg føler, vi ville tage pladsen fra nogle andre. Vi har jo prøvet at være med i showet. Det må være nogle andres tur næste år. Det er mest fair, siger Tanne Balcells og fortsætter: